Document ID: 32007R0816

KOMISIJAS REGULA (EK) Nr. 816/2007
(2007. gada 12. jūlijs),
ar ko atver ikgadējās tarifu kvotas dažu tādu lauksaimniecības produktu pārstrādē iegūtu Turcijas izcelsmes preču importam, uz kurām attiecas Padomes Regula (EK) Nr. 3448/93
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1993. gada 6. decembra Regulu (EK) Nr. 3448/93, ar ko nosaka tirdzniecības režīmu, kas piemērojams dažām lauksaimniecības produktu pārstrādē iegūtām precēm (1), un jo īpaši tās 7. panta 2. punktu,
tā kā:
(1)
Ar EK un Turcijas Asociācijas padomes Lēmumu Nr. 1/95 (2) īsteno muitas savienības nobeiguma posmu. Tās V iedaļa nosaka tirdzniecības režīmu pārstrādātiem lauksaimniecības produktiem.
(2)
Ar EK un Turcijas Asociācijas padomes Lēmumu Nr. 1/97 (3) nosaka noteikumus, kurus piemēro dažiem pārstrādātiem lauksaimniecības produktiem.
(3)
Ar EK un Turcijas Asociācijas padomes Lēmumu Nr. 1/2007 (4) nosaka jaunus tirdzniecības uzlabojumus, kurus piemēro dažiem pārstrādātiem lauksaimniecības produktiem un kuru mērķis ir padziļināt un paplašināt muitas savienību un uzlabot ekonomisko konverģenci pēc Kopienas 2004. gada 1. maija paplašināšanās. Minētie uzlabojumi nosaka koncesijas beznodokļa tarifu kvotu veidā. Ievedumiem, kas pārsniedz kvotas, joprojām piemēro pašreizējos tirdzniecības noteikumus.
(4)
Komisijas 1993. gada 2. jūlija Regulā (EEK) Nr. 2454/93, ar ko nosaka īstenošanas noteikumus Padomes Regulai (EEK) Nr. 2913/92 par Kopienas muitas kodeksa izveidi (5), izklāstīti tarifa kvotu pārvaldības noteikumi. Ir lietderīgi paredzēt ar šo regulu atklāto tarifa kvotu pārvaldību saskaņā ar minētajiem noteikumiem.
(5)
Komisijas 2005. gada 13. decembra Regula (EK) Nr. 2026/2005, ar ko 2006. gadam un nākamajiem gadiem atvēra tarifa kvotas dažu preču ievešanai Eiropas Kopienā, kas nāk no Turcijas un kas iegūtas tādu lauksaimniecības produktu pārstrādē, uz kuriem attiecas Padomes Regula (EK) Nr. 3448/93 (6), ir jāatceļ. Daudzumi, kas ievesti saskaņā ar šo regulu no 2007. gada 1. janvāra līdz regulas atcelšanas dienai, jāatskaita no daudzumiem atbilstošajā jaunajā kvotā.
(6)
Šajā regulā paredzētie pasākumi ir saskaņā ar atzinumu, ko sniegusi pārvaldības komiteja, kura nodarbojas ar horizontālajiem jautājumiem, kas saistīti ar I pielikumā neiekļautu pārstrādātu lauksaimniecības produktu tirdzniecību,
IR PIEŅĒMUSI ŠO REGULU.
1. pants
Katru gadu no 1. janvāra līdz 31. decembrim, sākot no 2007. gada, tiek atvērtas Kopienas tarifu kvotas pielikumā minēto preču ievešanai no Turcijas saskaņā ar pielikumā izklāstītajiem nosacījumiem.
Tarifu kvotas var izmantot, uzrādot A.TR preču pārvadājumu apliecību saskaņā ar EK un Turcijas Muitas sadarbības komitejas Lēmumu Nr. 1/2006.
2. pants
Kopienas tarifu kvotas, kas minētas 1. pantā, pārvalda Komisija saskaņā ar Regulas (EEK) Nr. 2454/93 308.a, 308.b un 308.c pantu.
3. pants
Šīs regulas spēkā stāšanās dienā atceļ Regulu (EK) Nr. 2026/2005. Tarifu kvotas ar kārtas numuru 09.0232 daudzumu samazina par makaronu izstrādājumu daudzumu, kas ievesti saskaņā ar Regulu (EK) Nr. 2026/2005 (kārtas numurs 09.0205) no 2007. gada 1. janvāra līdz šīs regulas spēkā stāšanās dienai.
4. pants
Šī regula stājas spēkā dienā, kad to publicē Eiropas Savienības Oficiālajā Vēstnesī.
To piemēro no 2007. gada 1. janvāra.
Šī regula uzliek saistības kopumā un ir tieši piemērojama visās dalībvalstīs.
Briselē, 2007. gada 12. jūlijā

Labels: 3
17
18
6